ലീല ജോഷി

ഒരു ഇന്ത്യൻ ഗൈനക്കോളജിസ്റ്റും സാമൂഹ്യ പ്രവർത്തകയുമാണ് ഡോ. ലീല ജോഷി. രത്‌ലാം ജില്ലയിലെ അനീമിയ ബാധിച്ച ആദിവാസി സ്ത്രീകളുമായും കൗമാരക്കാരായ പെൺകുട്ടികളുമായും പ്രവർത്തിച്ചിട്ടുണ്ട്. മാൽവ മേഖലയിലെ മദർ തെരേസ എന്ന് വിളിപ്പേരുള്ള ഡോ. ജോഷിയെ 2020 ൽ പത്മശ്രീ നൽകി ആദരിച്ചു 

 കരിയർ 
ഡോ. ജോഷി രാജസ്ഥാനിലെ കോട്ടയിൽ ഇന്ത്യൻ റെയിൽ‌വേയിൽ അസിസ്റ്റന്റ് സർജനായി ഔദ്യോഗിക ജീവിതം ആരംഭിച്ചു.  ചീഫ് മെഡിക്കൽ ഡയറക്ടർ സ്ഥാനത്ത് നിന്ന് 1997 ൽ റെയിൽ‌വേയിൽ നിന്ന് വിരമിച്ചു. സജീവ സേവനത്തിൽ നിന്ന് വിരമിച്ച ശേഷം ഡോ. ജോഷി മധ്യപ്രദേശിലെ രത്‌ലാം ജില്ലയിലേക്ക് മാറി അവിടെ ഗോത്രവർഗ സ്ത്രീകൾക്കും കുട്ടികൾക്കും സൗജന്യ ആരോഗ്യ സേവനം നൽകാൻ തുടങ്ങി.

വനിതാ-ശിശു വികസന വകുപ്പ് നടത്തിയ സർവേയിൽ രാജ്യത്തെ മികച്ച 100 സ്വാധീനമുള്ള വനിതകളിൽ ഒരാളായി അവർ തിരഞ്ഞെടുക്കപ്പെട്ടു. 2020 ൽ മധ്യപ്രദേശിലെ ആദിവാസികൾക്കിടയിൽ നടത്തിയ പ്രവർത്തനത്തിന് ഇന്ത്യയുടെ നാലാമത്തെ ഉയർന്ന സിവിലിയൻ അവാർഡായ പത്മശ്രീ  ലഭിച്ചു.   

 അവലംബം 

വർഗ്ഗം:ജീവിച്ചിരിക്കുന്നവർ